Diari Oficial de la Generalitat Valenciana


Sumari del DOGV 5260, del 17-05-2006 (2006/4769)

Resolució de 15 de març de 2006, del Servici Territorial d'Energia d'Alacant, per la qual s'aprova el projecte d'execució, s'autoritza la instal·lació d'una línia aèria i subterrània d'alta tensió doble circuit de 20 kV de tensió nominal amb inici en el lloc de La Regalicia i final en el polígon industrial Los Azarbes, i discorre pels termes municipals d'Elx i Dolores (Alacant) i es declara, en concret, la seua utilitat pública. Expedient ATLINE 2005/22.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/4769


Organisme emissor
:   Conselleria d'Infraestructures i Transport

Tipus de document
:   Anunci

Resolució de 15 de març de 2006, del Servici Territorial d'Energia d'Alacant, per la qual s'aprova el projecte d'execució, s'autoritza la instal·lació d'una línia aèria i subterrània d'alta tensió doble circuit de 20 kV de tensió nominal amb inici en el lloc de La Regalicia i final en el polígon industrial Los Azarbes, i discorre pels termes municipals d'Elx i Dolores (Alacant) i es declara, en concret, la seua utilitat pública. Expedient ATLINE 2005/22. [2006/X4769]  
Vist l'escrit presentat per Hidrocantábrico Distribución Eléctrica, SAU, el 31 de gener de 2005, davant del Servici Territorial d'Energia d'Alacant, en què sol·licita que se li concedisca l'autorització administrativa i l'aprovació del projecte tècnic per a la línia aèria i subterrània d'alta tensió doble circuit de 20 kV de tensió nominal amb inici en el lloc de La Regalicia i final en el polígon industrial Los Azarbes, que discorre pels termes municipals d'Elx i Dolores (Alacant). Al mencionat escrit, s'adjuntava un exemplar del projecte tècnic de l'esmentada instal·lació amb les corresponents separates per als diferents organismes afectats, firmat per l'enginyer industrial Santiago Manuel Rubín Fernández i visat pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, amb data 20 de gener de 2005, amb la descripció de les característiques i dels seus elements constitutius, així com Estudi d'Impacte Ambiental .  
Vista la sol·licitud presentada per Hidrocantábrico Distribución Eléctrica, SAU, amb data 18 de març de 2005, per la qual se sol·licitava la declaració d'utilitat pública en concret de la referida instal·lació.  
Vist que per resolució del Servici Territorial d'Energia es va sotmetre a informació pública l'aprovació del projecte d'execució, autorització administrativa i declaració, en concret, d'utilitat pública i la relació concreta i individualitzada de béns i drets afectats per la línia aèria i subterrània, amb la petició prèvia a l'empara de l'article 5 del Reglament d'Expropiació Forçosa de l'entitat beneficiària, Hidrocantábrico Distribución Eléctrica, SAU, i es van publicar anuncis en el Diari Oficial de la Generalitat Valenciana amb dates 3 i 12 de maig de 2005, en el Butlletí Oficial de la Província d'Alacant amb dates 3 i 18 de maig de 2005 i en el diari La Verdad amb dates 19 d'abril i 13 de maig de 2005.  
Vist que durant el període d'informació pública es van presentar al·legacions de Santiago Gallego Amores en nom i representació d'Iberdrola Distribución Eléctrica, SAU, en les quals s'indicava:   
1) Que a la línia esmentada és d'aplicació les reformes dels articles 1, 40 i 41 de la Llei 54/1997, de 27 de novembre, del Sector Elèctric, efectuada pel Reial Decret Llei 5/2005, d'11 de març, de reformes urgents per a l'impuls a la productivitat i per a la millora de la contractació pública.  
2) Que la línia esmentada incidirà en les àrees de protecció dels parcs naturals de les Salines de Santa Pola i del Fondo.   
3) Que Iberdrola Distribución Eléctrica, SAU, està en condicions de prestar el subministrament al polígon a què alimentarà la dita línia, i va presentar en este sentit el seu projecte d'execució de la LAMT . 20 kV per a alimentació al polígon industrial Los Azarbes des de LAM . Algorfa, deriv. a CTI . Expogas.  
Vist que les al·legacions van ser contestades per part de la peticionària Hidrocantábrico Distribución Eléctrica, SAU, i va posar de manifest el següent:  
1) Que Hidrocantábrico Distribución Eléctrica, SAU, ha formalitzat amb l'Ajuntament de Dolores un conveni per a l'electrificació del polígon Los Azarbes.  
2) Que per al compliment de les seues obligacions és necessària l'execució d'una línia de mitjana tensió des de la subestació d'Elx fins a l'esmentat polígon, i que eixa execució es va desdoblar en 2 fases.  
3) Que la primera d'eixes fases va ser autoritzada mitjançant una Resolució d'este organisme de 7 d'abril de 2004.  
4) Que la segona fase és la que es tramita en el present expedient administratiu.  
5) Que les modificacions operades pel Reial Decret Llei 5/2005, d'11 de març, de reformes urgents per a l'impuls a la productivitat i per a la millora de la contractació pública no són d'aplicació, ja que no té efectes retroactius i que, a més, les dites modificacions no afegeixen res de nou.  
6) Que no concorre cap dels requisits que permetrien la denegació de la instal·lació sol·licitada.  
7) Que quant a la proposta de prestar Iberdrola Distribución Eléctrica, SAU, el subministrament al polígon de Los Azarbes, que la dita societat va manifestar en ocasions anteriors que no té prou capacitat en la zona, i fa referència a diversos documents a fi de justificar este aspecte i els adjunta.   
8) Que el projecte alternatiu presentat per Iberdrola Distribución Eléctrica, SAU, no defineix el punt d'entrega de l'energia, suposa una alimentació en antena, sense possibilitat de socors i, a més, no compleix els requisits de contingut mínim establits en els articles 123 i 130 del Reial Decret 1.955/2000.  
9) Que l'actuació d'este organisme ha de centrar-se en l'examen del compliment dels requisits que d'acord amb l'article 40 de la Llei 54/1997 li són exigibles.  
Vist que, amb data 7 de juliol de 2005, el cap de la Unitat Territorial d'Energia va remetre al Servici d'Impacte Ambiental de la Conselleria de Territori i Habitatge de la Generalitat Valenciana, una còpia del projecte denominat línia elèctrica d'alta tensió La Regalicia polígon Los Azarbes, l'Estudi d'Impacte Ambiental i les al·legacions que s'havien rebut.  
Vist que, amb data 14 de febrer de 2006, el director territorial d'Alacant de la Conselleria de Territori i Habitatge dicta resolució en què estima acceptable el projecte sobre la instal·lació de la línia aèria i subterrània de mitjana tensió 20 kV de doble circuit per a la unió de La Regalicia (Elx) amb el polígon industrial de Los Azarbes.  
Vist que l'expedient administratiu va començar amb la sol·licitud el 31.01.2005 i la sol·licitud de declaració d'utilitat pública de 18.03.05 i este projecte és substitució d'un altre anterior al qual es va dictaminar en la Declaració d'Impacte Ambiental que la línia havia de ser subterrània.   
Vist que no ha quedat provada l'existència d'incidència negativa en el funcionament del sistema per presumpta duplicitat, causa de denegació de l'autorització d'acord amb l'article 40.1 de la Llei 54/1997 ja que es tracta d'instal·lacions per al subministrament a nous consumidors i en noves zones en què no existia infraestructura elèctrica de distribució o esta era molt escassa pel que difícilment podria parlar-se de duplicitat.  
Vist que no es justifica el perjuí als titulars de xarxes ja establides obligats a atendre els nous subministraments a què es refereix l'article 40.2 de la llei esmentada, atés que justament en este cas es dóna el supòsit contrari, ja que són dos les empreses distribuïdores que voldrien dur a terme les instal·lacions elèctriques de la zona.  
Vist que no ha quedat provat que les instal·lacions sol·licitades suposen un increment de cost respecte al que hi hauria si la seua execució fóra duta a terme per Iberdrola Distribución Eléctrica, SAU, d'acord amb l'article 40.2 de l'esmentada llei.  
Vist que el projecte presenta un traçat plenament concretat, té entre la seua documentació els plans pertinents a escala adequada, està prou detallat i conté una relació concreta i individualitzada dels béns i drets afectats.   
Atés que, d'acord amb les dates d'incoació de l'expedient, este és anterior a l'entrada en vigor del Reial Decret Llei 5/2005, d'11 de març.  
Atés que, d'acord amb l'article 38 del Reial Decret 1.955/2000, les instal·lacions l'autorització de les quals se sol·licita constitueixen instal·lacions de distribució elèctrica.  
Atés que Hidrocantábrico Distribución Eléctrica, SAU, està inscrita definitivament en la secció 1a del Registre administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, l'article 40.3 de la Llei 54/1997, de 27 de novembre, del Sector Elèctric, estableix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica.  
Atés al Servici Territorial d'Energia d'Alacant competent per a la resolució del present expedient, d'acord amb el que disposa l'article 4.1.b) del Decret 88/2005, de 29 d'abril, pel qual s'establix els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que el projecte té una definició i concreció de les característiques tècniques i de traçat que garanteixen la major seguretat i millor funcionalitat de la .línia elèctrica., i són estos els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-les adequadament.   
Este Servici Territorial d'Energia, resol:  
Primer. Autoritzar administrativament la instal·lació d'una línia aèria i subterrània amb inici en el lloc de La Regalicia i final en el polígon industrial Los Azarbes, que discorre pels termes municipals d'Elx i Dolores (Alacant), les característiques principals de la qual són:  
. Línia d'alta tensió doble circuit de 20 kV de tensió nominal i una longitud total d'11.691 metres  
. En la part aèria, sobre suports metàl·lics amb conductors aïllats amb cable trenat.  
. En la part subterrània, per canalització entubada., amb conductor RHZ1 12/20 kV 1x400 KAl + H16, amb una longitud d'11.480 metres.  
. En la part aèria amb els condicionants continguts en la resolució d'impacte ambiental   
Segon. Aprovar el projecte tècnic per a la instal·lació de la referida línia aèria i subterrània amb inici en el lloc de La Regalicia i final en el polígon industrial Los Azarbes, que discorre pels termes municipals d'Elx i Dolores (Alacant), les característiques principals de la qual són:  
. Línia d'alta tensió doble circuit de 20 kV de tensió nominal i una longitud total d'11.691 metres.  
. En la part aèria, sobre suports metàl·lics amb conductors aïllats amb cable trenat.  
. En la part subterrània, per canalització entubada, amb conductor RHZ1 12/20 kV 1x400 KAl + H16, amb una longitud d'11 .480 metres.  
Tercer. Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart. Publicar i notificar la present resolució d'acord amb el que estableix el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
Cinqué. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
Sisé. La instal·lació que s'autoritza per la present resolució haurà de realitzar-se d'acord amb el projecte i la resta de documentació tècnica presentada.  
Seté. El termini d'execució de les obres i instal·lacions serà de sis mesos a partir de l'ocupació real de les finques afectades. No obstant això, abans de l'acabament del termini esmentat, Hidrocantábrico Distribución Eléctrica, SAU, podrà sol·licitar-ne una ampliació per mitjà d'una sol·licitud motivada davant d'este Servici Territorial d'Energia.  
Huité. Hidrocantábrico Distribución Eléctrica, SAU, informarà de l'acabament de les instal·lacions a este Servici Territorial per al seu reconeixement definitiu i alçament de l'acta de posada en servici de les instal·lacions, sense este requisit no podran entrar en funcionament.   
Contra esta resolució, que no posa fi a la via administrativa, es pot interposar recurs d'alçada davant la Direcció General d'Energia (carrer Colom 1, 46255 València) en el termini d'un mes, comptador des de l'endemà d'aquell en què tinga lloc la notificació de la present, de conformitat amb el que estableixen els articles 114 i 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
Alacant, 15 de març de 2006.. El cap del Servici Territorial d'Energia: Miguel García Mengual.